recursal/SuperWikiNEXT-32B huggingface dataset:
**கூட்டு உறுப்பினர்கள்** என்பது அனைவரின் நலனுக்காக ஒரு குழுவினரின் அனைத்து உறுப்பினர்களின் உரிமையாகும். ஒரு முழு சமுதாயத்திலிருந்து ஒரு குறிப்பிட்ட நிறுவனத்தில் (ஒரு கூட்டு பண்ணை போன்ற) ஒரு கூட்டாளிகளின் தொகுப்பாக விளங்குகிறது. பிந்தைய (குறுகலான) அர்த்தத்தில், இந்த வார்த்தை பொதுவாக உரிமையாளர்களிடமிருந்தும், பகிரங்க அணுகல், பொதுவான சொத்துக்களை வைத்திருப்பதற்கும் மற்றும் உரிமையின் எதிர்ப்பைக் குறிக்கும் பொதுமக்களுக்கும் வேறுபடுகிறது.

உற்பத்திக் கருவிகளின் கூட்டு உரிமைகள் என்பது சோசலிசத்தின் வரையறுக்கும் தன்மை ஆகும், அங்கு "கூட்டு உரிமை" என்பது சமுதாயத்தின் அனைத்து உரிமையையும் அல்லது ஒரு நிறுவனத்தின் உறுப்பினர்களால் கூட்டுறவு உரிமையையும் குறிக்க முடியும். இது பொதுவாக பொதுவாக பொது உடைமைக்கு முரணானது என குழு உரிமை (ஒரு கூட்டுறவு அமைப்பு மூலமாக) குறிக்கிறது.

மேலும் காண்க
------------

* Common ownership
* Cooperative
* Mutualization
* Public ownership
* Social ownership
* Socialism

மேற்கோள்கள்
-----------

1. ↑  Gregory and Stuart, Paul and Robert (February 28, 2013). *The Global Economy and its Economic Systems*. South-Western College Pub. பக். 30. பன்னாட்டுத் தரப்புத்தக எண்:978-1285055350. "According to these definitions, socialism can be a theoretical or political idea that advocates a particular way of organizing economic and political life. It can be an actual economic system in which the state owns and controls resources, or it can be a system of collective or group ownership of property."
**ஆசியத் தூரிகை-வால் முள்ளம்பன்றி** (*Asiatic brush-tailed porcupine*)(*அதெருரசு மேக்ரோரசு*) என்பது கிசுடிரிசிடே குடும்பத்தில் உள்ள கொறிணி சிற்றினமாகும். இது சீனா, பூட்டான், இந்தியா, லாவோஸ், மலேசியா, மியான்மர், தாய்லாந்து, வியட்நாம் ஆகிய நாடுகளில் காணப்படுகிறது.

வகைப்பாட்டியல்
--------------

இந்த சிற்றினத்தின் ஒத்த இனப் பெயர்களாக *ஏதெரசு அசாமென்சிசு* (தாமசு, 1921), மற்றும் *ஏதெரசு மேக்ரோரசு* (தாமசு, 1921) துணையினங்கள் *அசாமென்சிசு*.

வாழ்விடம்
---------

இது இரவாடி மற்றும் வளைவாழ் சிற்றினமாகும். இது மிதவெப்பமண்டல மற்றும் வெப்பமண்டல மலைக் காடுகளில் காணப்படுகிறது. இது வனத்தில் பெரும்பாலும் கரும்பு மற்றும் மூங்கில் அடிமட்டப் பகுதிகளில் காணப்படுகிறது.

இனப்பெருக்கம்
-------------

மூன்று விலங்குகள் வரை வாழக்கூடிய வளைகளை உருவாக்குகிறது. இதில் 100 முதல் 110 நாட்கள் கர்ப்பகாலத்திற்குப் பிறகு, பெண் ஒரு வருடத்திற்கு ஒன்று அல்லது இரண்டு குட்டிகளை ஈனும்.

நடத்தை
------

ஒளிப்படக்கருவி பொறிகளைப் பயன்படுத்தி மேற்கொள்ளப்பட்ட ஆய்வு ஒன்றில் இந்த முள்ளம்பன்றி பொதுவாக இரவில் வேட்டையாடுகிறது. நள்ளிரவுக்கு முந்தைய மூன்று மணி நேர இடைவெளியில் இதன் செயல்பாடு உச்சத்தில் இருப்பது கண்டறியப்பட்டது. நிலவொளியில் வேட்டையாடுபவர்களிடம் இரையாவதைத் தவிர்க்க, உணவு தேடுதலை விடியற்காலை மற்றும் சாயங்காலம் மட்டுமே மேற்கொள்கிறது.

பாதுகாப்பு
----------

தெற்காசியாவில் உள்ள அரிதான முள்ளம்பன்றி சிற்றினங்களில் ஒன்றாக அறியப்படுகிறது. இந்திய வனவிலங்கு (பாதுகாப்பு) சட்டத்தின் அட்டவணை II-ன் கீழ் இந்த சிற்றினம் பாதுகாக்கப்படுகிறது. இருப்பினும் *சிட்டியிசு* பட்டியலிலில் இடம்பெறவில்லை. இது இந்தியாவின் அருணாச்சல பிரதேசத்தில் உள்ள நம்தாபா தேசிய பூங்காவில் காணப்படுவது பதிவு செய்யப்பட்டுள்ளது (மொளூர் மற்றும் பலர். 2005). இது தென்கிழக்கு ஆசியாவில் பல பாதுகாக்கப்பட்ட பகுதிகளில் காணப்படுகிறது.

மேற்கோள்கள்
-----------

1. 1 2  Molur, S. (2020). "*Atherurus macrourus*". *IUCN Red List of Threatened Species* **2020**: e.T2354A166518819. doi:10.2305/IUCN.UK.2020-1.RLTS.T2354A166518819.en.. பார்த்த நாள்: 11 November 2021.
2. ↑  (Molur et al. 2005)
3. ↑  Andrew T. Smith: *Asiatic Brush-Tailed Porcupine.*
4. ↑  Wen, Li-Jia; Guo, v. "The activity rhythm of the Asiatic brush-tailed porcupine Atherurus macrourus and its correlation with the phases of the moon". *Chinese Journal of Zoology* **51** (3): 347–352.. பார்த்த நாள்: May 8, 2020.
5. ↑  Dhendup, Tashi; Dorji, Rinzin (2017). "First record of the Asiatic Brush-tailed Porcupine *Atherurus macrourus* Linnaeus, 1758 (Mammalia: Rodentia: Hystricidae) from western Bhutan". *Journal of Threatened Taxa* **9** (11): 10959. doi:10.11609/jott.3791.9.11.10959-10960. பன்னாட்டுத் தர தொடர் எண்:0974-7907.

| உயிரின வகைப்பாட்டுஇனங்காட்டிகள் |
| --- |
| *Atherurus macrourus* | 
* விக்கித்தரவு: Q301888
* விக்கியினங்கள்: Atherurus macrourus
* EoL: 326519
* பாசில்வொர்க்சு: 233582
* GBIF: 5219891
* iNaturalist: 44180
* IRMNG: 11181653
* ITIS: 584679
* IUCN: 2354
* MSW: 13400045
* என்.சி.பி.ஐ: 34836
* uBio: 106383

 |
| *Hystrix macrourus* | 
* விக்கித்தரவு: Q109647319
* GBIF: 5786787

 |
**கூட்டு நிதிநல்கை** அல்லது **திரள்நிதி திரட்டல்** (*crowdfunding*) என்பது பலர் ஒன்றாக ஒரு குறிப்பிட்ட நோக்கத்துக்காக நிதிப் பங்களிப்புச் செய்து நிதியளிப்பது ஆகும். பரந்துபட்ட பலர் இணையம் ஊடாக ஒருங்கிணைந்து நிதிநல்கை செய்வதை இது சிறப்பாகக் குறிக்கிறது. தன்னார்வத் திட்டங்கள், வணிகங்கள், கலைப்படைப்புக்கள், ஆபத்துதவிகள் போன்ற பல்வேறு செயற்பாடுகள் கூட்டு நிதிநல்கை மூலம் நிதியளிக்கப்படுகின்றன.

வரலாறு
------

WordSpy.com எனும் தளத்தின் படி, ஆங்கிலத்தில் crowdfunding என்பதை முதன் முதலாக, மைக்கேல் சுலைவன் என்பவரின் முன்னெடுப்பான **ஃபண்டவ்லாக்** ஆகத்து 2006 இல் பயன்படுத்தப்பட்டுள்ளது.

வகைகள்
------

1. பங்கு சார்ந்த கூட்டு முதலீடு/நிதி திரட்டல்
2. பரிசு சார்ந்த கூட்டு முதலீடு/நிதி திரட்டல்

மக்களின் பங்களிப்பு
-------------------

இந்தியாவில் கூட்டுப்பங்கு முதலீடு
---------------------------------

கன்னட திரைப்படமான லூசியா கூட்டுப்பங்கு முதலீட்டில் எடுக்கப்பட்டது.

இவற்றையும் பார்க்க
------------------

* கூட்டவழி மூலம் பெறுதல்

மேற்கோள்கள்
-----------

1. ↑  "Oxford Dictionary Definition of Crowdfunding". நவம்பர் 13, 2015 அன்று மூலம் பரணிடப்பட்டது. July 23, 2014 அன்று பார்க்கப்பட்டது.
2. ↑  "Merriam Webster Dictionary Definition of Crowdfunding". சூலை 23, 2014 அன்று பார்க்கப்பட்டது.
3. ↑  Drake, David. "CROWDFUNDING: IT'S NO LONGER A BUZZWORD". *www.crowdsourcing.org*. Crowdsourcing.org. 2014-10-17 அன்று மூலம் பரணிடப்பட்டது. 2014-09-26 அன்று பார்க்கப்பட்டது.
4. ↑  "fundavlog".
5. ↑  "Crowdfundings earliest citation".

வெளி இணைப்புகள்
---------------

* கூட்டு நிதிநல்கை
**சால்ட்** (***Salt***) என்பது 2010 ஆம் ஆண்டைய அமெரிக்க அதிரடி ஆக்சன் திரைப்படமாகும். படத்தை பிலிப் நோய்ஸ் இயக்க, கர்ட் விம்மர் எழுதியுள்ளார். படத்தில் ஏஞ்சலினா ஜோலி, லீவ் ஸ்கிராபெர், டேனியல் ஆல்ப்ரிச்ஸ்கி, ஆகஸ்ட் டீல், சிவெடெல் எஜியோபோ ஆகிய நட்சத்திரங்கள் நடித்துள்ளனர். உருசிய உளவாளி என குற்றம் சாட்டப்பட்ட ஈவ்லின் சால்ட் தன்மீது விழுந்த பழியை அழிக்க முயல்வதே இக்கதை.

முதலில் இக்கதையை டாம் குரூஸ் ஓரு ஆண் நாயகன் கதாபாத்திரத்தை கதைத் தலைவனாக கொண்டு எழுதினார். பின்னர் இந்தத் திரைக்கதையை பிரையன் ஹெல்ஜெலேண்டால் ஜோலிக்காக பெண் பாத்திரத்துக்கு ஏற்றவாறு மீண்டும் மாற்றி எழுதப்பட்டது. படத்தின் படப்பிடிப்பானது வாசிங்டன், டி. சி. நியூயார்க் நகரம் , ஆல்பெனி, நியோர்க் ஆகிய பகுதிகளில் 2009 மார்ச் முதல் சூன்வரையிலான காலகட்டத்தில் நடந்தது, பின்னர் மறு படப்பிடிப்பானது 2010 சனவரியில் நடந்தது.

இந்த படமானது வட அமெரிக்கவில் 2010 ஜூலை 23 அன்று வெளியானது மேலும் ஐக்கிய இராச்சில் 2010 ஆகத்து 18 அன்று வெளியிடப்பட்டது. சால்ட் படம் பொதுவாக நேர்மறையான விமர்சனங்களைப் பெற்று, உலகளாவிய பாக்ஸ் ஆபிசில் 294 மில்லியன் டாலர்களை வசூலித்தது. இப்படம் சண்டைக் காட்சிகள் மற்றும் ஜோலியின் நடிப்பு ஆகியவற்றுக்காக பாராட்டுதலைப் பெற்றது. படத்தின் குறுவட்டு மற்றும் ப்ளூ-ரே வட்டு 2010 திசம்பர் 21 இல் வெளியானது.

கதை
---

எல்லின் சால்ட் (ஏஞ்சலினா ஜோலி) என்னும் பெண் சி ஐ ஏ உளவாளியை வடகொரிய சிறையில் துன்புறுத்தப்படுவதில் இருந்து படம் துவங்குகிறது. அங்கிருந்து அவர் மீட்கப்பட்டு அமெரிக்கா திரும்புகிறார். அமெரிக்காவில் தஞ்சமடையும் ஒரு உருவசிய உளவாளி விசாரணையின்போது சால்ட் உருசியாவுக்காக உளவு பார்ப்பவர் என்கிறார். இதனால் சால்ட் அதிர்ச்சியடைகிறார். அமெரிக்க உளவு நிறவனம் அவரை சந்தேக‍க் கண்கொண்டு பார்கின்றது. தன் நேர்மையை நிறுபிக்க சால்ட் அவர்களிடம் இருந்து தப்பி ஒடுகிறார். தேடுதல் வேட்டை நடத்தும் எதிரிகளிடம் இருந்தும், அமேரிக்க அரசிடம் இருந்தும் தப்பி ஓடும் சால்ட், இறுதியில் மிகப்பெரிய அணு அழிவை நடக்கவிடாமல் தடுத்து தன் நேர்மையை நிறுபிக்கிறார்.

தயாரிப்பு
---------

### வளர்ச்சி மற்றும் எழுத்து

திரைக்கதையின் துவக்கம் குறித்தும் அதன் வளர்ச்சி குறித்தும், கர்ட் விம்மர் *ஈக்வலிபிரியம்* படத்தின் அறிமுக நிகழ்ச்சியில் நடந்த செவ்வியில் விவரித்தார். 2002 நவம்பரில் நேர்காணலில், அவர் தற்போது எந்த திரைக்கதைப் பணியில் ஈடுபட்டு வருகிறார் என்பதைப் பற்றி விவரித்தார், அதில் அவர் "நான் பல திரைக்கதைகளைக் கொண்டிருக்கிறேன் - அதில் முதன்மையானது சால்ட் - என்னும் உயர்-அதிரடி உளவு திரில்லர் வகை கதை ..." மற்றொரு செவ்வியில், விம்மர் இந்த திரைக்கதைத் திட்டத்தைப் பற்றி "தானும் தன் மனைவியும் அதிகம் விவாதித்ததாக" விவரித்தார். திரைக்கதையின் சுருக்கப் பெயராக எட்வின் ஏ. சால்ட் என்று வைக்கப்பட்டது. பின்னர், திரைக்கதையானது 2007 சனவரியில் கொலம்பியா பிக்சர்சுக்கு விற்கப்பட்டது. 2007 சூலையில், திரைக்கதையை வாசித்த டாம் குரூஸின் கவனத்தைக் கவர்ந்தது.

டெர்ரி ஜார்ஜ் இந்தத் திரைப்படத் தயாரிப்புத் திட்டத்தில் சேர்ந்த முதல் இயக்குநர் ஆவார், மேலும் அவர் திரைக்கதையில் சில திருத்தங்களைச் செய்தார், ஆனால் விரைவில் அவர் இந்த திரைப்படப் பணியை விட்டுவிட்டார். பீட்டர் பெர்க் அடுத்த இயக்குனராக வந்து இணைந்தார், ஆனால் அவரும் கூட, சில காரணங்களுக்காக கைவிடப்பட்டார். ஒரு ஆண்டு கழித்து பிலிப் நோய்ஸ் இயக்குவார் என உறுதி செய்யப்பட்டது.

மேற்கோள்கள்
-----------

1. 1 2  "Salt (2010)". *பாக்சு ஆபிசு மோசோ*. Amazon.com. 23 July 2010. December 1, 2010--> அன்று பார்க்கப்பட்டது. Check date values in: `|accessdate=` (உதவி)
**அனுராதா சௌத்ரி** (Anuradha Choudhary) (பிறப்பு 29 ஆகஸ்ட் 1960) இந்தியாவின் உத்தரப்பிரதேசத்திலுள்ள ஓர் அரசியல்வாதி ஆவார். இவர் உத்தரபிரதேசத்தில் அமைச்சராகவும், மக்களவை உறுப்பினராகவும் இருந்துள்ளார். அஜித் சிங்கின் ராஷ்டிரிய லோக் தளத்துடன் தனது அரசியல் வாழ்க்கையைத் தொடங்கினார். 2012 இல் சமாஜ்வாடி கட்சியில் சேர்ந்தார். பின்னர், 2015 இல் பாரதிய ஜனதா கட்சியில் சேர்ந்தார்.

அரசியல் வாழ்க்கை
----------------

2002 இல், உத்தரப்பிரதேசம் மாநிலத்தின் பக்காரா சட்டமன்றத் தொகுதியிலிருந்து உறுப்பினராகி மாநிலத்தின் பொதுப்பணித்துறை அமைச்சரானார். 2004 ஆம் ஆண்டில் இவர் கைரானா மக்களவைத் தொகுதிக்கான ராஷ்டிரிய லோக் தளத்தின் சார்பில் மக்களவை உறுப்பினராகத் தேர்ந்தெடுக்கப்பட்டார். 2009 மக்களவைத் தேர்தலில் முசாபர்நகர் தொகுதியில் போட்டியிட்டு இவர் தோல்வியடைந்தார். உத்தரப்பிரதேச சட்டமன்றத் தேர்தலுக்கு முன்னர் 2012 ஜனவரியில், இவர் ராஷ்டிரிய லோக் தளக் கட்சியிலிருந்து வெளியேறி சமாஜ்வாடி கட்சியில் சேர்ந்து கட்சியின் தேசிய பொதுச் செயலாளராக நியமிக்கப்பட்டார். 2014 மே மாதம் நடந்த மக்களவைத் தேர்தலில் கட்சி பெரும் தோல்வியடைந்த பின்னர் உத்தரப் பிரதேசத்தின் அமைச்சர் பதவியிலிருந்து இவர் நீக்கப்பட்டார், அதன்பிறகு இவர் அக்கட்சியை விட்டும் விலகினார். ஜனவரி 2015 இல், இவர் பாரதிய ஜனதா கட்சியில் சேர்ந்தார்.

மேற்கோள்கள்
-----------

1. ↑  Yogesh Vajpeyi (2002-10-25). "The Telegraph – Calcutta : Nation". Telegraphindia.com. 2018-06-08 அன்று பார்க்கப்பட்டது.
2. 1 2  "Jat leader Anuradha joins BJP". Tribuneindia.com. 2015-01-25. 2018-06-08 அன்று பார்க்கப்பட்டது.
3. ↑  "Anuradha Choudhary quits SP, blames it on Azam". The Indian Express. 2014-05-24. 2018-06-08 அன்று பார்க்கப்பட்டது.

வெளி இணைப்புகள்
---------------

* Anuradha Choudhary affidavit
**விவேகி ராய் (Viveki Rai)** (பிறப்பு: 1924 நவம்பர் 19 - இறப்பு: 2016 நவம்பர் 22) ஐம்பதுக்கும் மேற்பட்ட புத்தகங்களை எழுதிய இவர் ஓர் இந்திய எழுத்தாளர் ஆவார்.

இவர் இந்தி மற்றும் போஜ்புரி இலக்கியங்களின் பிரபல இலக்கிய நபராக இருந்தார். இவர் காசிப்பூரில் உள்ள சோன்வானி கிராமத்தைச் சேர்ந்த பூமிகார் பிராமண சமூகத்தைச் சேர்ந்தவர். இவர் நன்கு அறியப்பட்ட இந்தி லலித் நிபந்தகரும் ஆவார். இவர் தனது எழுத்தின் மூலம் இந்திய அவசரநிலையை விமர்சித்தார். அதைப்பற்றிய குறிப்பிடத்தக்க சில கட்டுரைகளையும் வெளியிட்டார்.

ஆரம்ப கால வாழ்க்கை
------------------

விவேகி ராய் இந்தியாவின் உத்தரபிரதேசத்தில் காசிப்பூர் மாவட்டத்தின் பாரௌலி கிராமத்தில் பிறந்தார். இவர் சிறு குழந்தையாக இருந்தபோது தனது தந்தையை இழந்தார். இவர் தனது ஆரம்பக் கல்வியை தனது தாய்வழி ஊரில் பெற்றார். இவர் தனது கிராமமான சோன்வானியில் ஆசிரியராக முதல் பணியினைப் பெற்றார். இருப்பினும், ஓரிரு ஆண்டுகளுக்குப் பிறகு இவர் கர்திகாவின் சர்வோதயா இன்டர் கல்லூரிக்குச் சென்று இந்தி கற்பிக்கத் தொடங்கினார். கர்திகா கிராமம் தான் இவருக்கு ஒரு எழுத்தாளராக அங்கீகாரம் பெற்றுத் தந்தது. கர்திகாவில் சில ஆண்டுகள் கழித்து காசிபூரில் முதுகலை கல்லூரியில் விரிவுரையாளராகப் பணியாற்றினார்.

விருதுகள்
---------

இவர் உத்தரப் பிரதேச அரசிடமிருந்து ஏராளமான விருதுகளைப் பெற்றுள்ளார். *சோனமதி* என்பது இவரது மிகவும் பிரபலமான புதினமாகும். இந்தி இலக்கியத்தில் இவர் ஆற்றிய பங்களிப்புக்காக இவருக்கு 2001இல் மகாபண்டிட் ராகுல் சாங்கிருத்யாயன் விருதும், 2006இல் உத்தரப் பிரதேசத்தின் மதிப்புமிக்க யஷ் பாரதி சம்மன் விருதும் வழங்கப்பட்டது. இவருக்கு மகாத்மா காந்தி சம்மன் விருதினையும் உத்தரப் பிரதேச அரசு வழங்கியுள்ளது. ராய்க்கு வாரணாசியின் ஜகத்குரு ராமானந்தாச்சார்யா விருது 2012 சனவர் 14 அன்று வழங்கப்பட்டது.

இறப்பு
------

நீண்ட நோய்க்குப் பிறகு, ராய் 2016 நவம்பர் 22 அன்று இறந்தார்.

மேற்கோள்கள்
-----------

1. ↑  राजीवरंजन, विवेकी राय के निबंधों में जीवन-संवेदन, नवनिकष, विवेकी राय विशेषांक, (सम्पादन) लक्ष्मीकांत पाण्डेय, वर्ष-२, अंक-५, नवम्बर, २००८, पृष्ठ ३६-३९
2. ↑  Mathur, O.P. (2004). *Indira Gandhi and the emergency as viewed in the Indian novel*. Sarup & Sons. பன்னாட்டுத் தரப்புத்தக எண்:978-81-7625-461-8. .
3. ↑  Datta, Amaresh Datta (1988). *Encyclopaedia of Indian literature vol. 2*. சாகித்திய அகாதமி. பன்னாட்டுத் தரப்புத்தக எண்:978-81-260-1194-0.
4. ↑  "Notable Writer Dr. Viveki Rai Passes Away 15078199". Jagran.com. 2016-07-20. 2016-11-22 அன்று பார்க்கப்பட்டது.

குறிப்புகள்
-----------

* Amaresh Datta, Mohan Lal, *Encyclopaedia of Indian Literature : Navaratri-Sarvasena*, சாகித்திய அகாதமி, 1991.
**சால்வா ஜுடும்** (Salwa Judum) என்பதற்கு கோண்டி மொழியில் **அமைதிப் பேரணி** என்றும்; **புனித வேட்டை** என்று பொருள் ஆகும். இந்தியாவின் சிவப்பு தாழ்வாரம் பகுதியில் அமைந்த சத்தீஸ்கர் மாநிலத்தில் சால்வா ஜுடும் இயக்கத்தின் தலைவராக, உள்ளூர் கோண்டு பழங்குடி மக்களைச் சேர்ந்த *மகேந்திர கர்மா* என்பவர் 2005-ஆண்டில் தலைவராக தேர்ந்தெடுக்கப்பட்டார். போராளிகளிடமிருந்து உள்ளூர் கோண்டு மக்கள் தங்களை தற்காத்துக் கொள்வதற்கும்; போராளிகளை விரட்டியடிக்கவும், சத்தீஸ்கர் மாநில காவல் துறை தேவையான தற்காப்பு மற்றும் ஆயுதப் பயிற்சிகளை வழங்கியது. மேலும் போராளிகளுக்கு எதிராக போரிட துப்பாக்கி போன்ற ஆயுங்களையும் உள்ளூர் பழங்குடியின மக்களுக்கு வழங்கியது.

6 சூலை 2011-இல் இந்திய உச்ச நீதிமன்றம் நக்சலைட்டு - மாவோயிஸ்டு போராளிகளுக்கு எதிரான சால்வா ஜுடும் இயக்கம் சட்டவிரோதமானது என்று தீர்ப்பு வழங்கியது. எனவே சத்தீஸ்கர் அரசு சால்வா ஜுடும் இயக்கத்தை கலைத்ததுடன், சத்தீஸ்கர் மாநில காவல் துறை பழங்குடி மக்களுக்கு வழங்கிய துப்பாக்கி போன்ற ஆயுதங்களை திரும்பப் பெற்றுக் கொண்டது.

25 மே 2013 அன்று சால்வா ஜுடும் இயக்கத்தின் தலைவர் மகேந்திர கர்மா, இந்திய தேசிய காங்கிரஸ் கட்சியில் இணைந்தார்.
பின்னர் ராய்ப்பூர் மற்றும் ஜெகதல்பூர் நகரத்திலிருந்து ஐம்பது கிலோ மீட்டர் தொலைவில் உள்ள தர்பா சமவெளியில் நக்சலைட்டுகளால் சுட்டுக் கொல்லப்பட்டார்.

மேற்கோள்கள்
-----------

1. ↑  "Salwa Judum - menace or messiah?". *The Times of India*. 2011-08-11 அன்று மூலம் பரணிடப்பட்டது. 18 February 2015 அன்று பார்க்கப்பட்டது. Unknown parameter `|=` ignored (உதவி)
2. ↑  "Left in the lurch". 7 December 2014 அன்று பார்க்கப்பட்டது.
3. ↑  J. Venkatesan. "Salwa Judum is illegal, says Supreme Court". *The Hindu*. 7 December 2014 அன்று பார்க்கப்பட்டது.
4. ↑  Bagchi, Suvojit (25 May 2013). "Mahendra Karma killed, V.C. Shukla injured in Maoist.because of Salwa Judoom more than 2 lac people forced to become homeless , more than 650 villages devastated, and Salwa judoom killed more than three thousand tribals attack". *The Hindu* (Chennai, India).. பார்த்த நாள்: 26 May 2013.

வெளி இணைப்புகள்
---------------

* The Adivasis of Chhattisgarh: Victims of Naxalite Movement and Salwa Judum Campaign பரணிடப்பட்டது 2008-07-21 at Archive-It
* Unreported World: India's Hidden War
* Naxal Issues பரணிடப்பட்டது 2007-02-03 at the வந்தவழி இயந்திரம்
* பரணிடப்பட்டது 2011-08-11 at the வந்தவழி இயந்திரம்
* Economic and Political Weekly Article on NHRC report
* Report of the IAPL Fact Finding Mission
[*தொடர்பிழந்த இணைப்பு*]
* Video Documentary (20 mn.) on Salwa Judum Camps பரணிடப்பட்டது 2018-09-10 at the வந்தவழி இயந்திரம்
விஷால் சந்திரசேகர்
**விஷால் சந்திரசேகர் (Vishal Chandrasekhar )** என்பவர் ஒரு இந்திய திரைப்பட இசையமைப்பாளர். இவர் தமிழ், தெலுங்கு படங்களுக்கு இசையமைத்துள்ளார்.

வாழ்க்கை
--------

விசால் தன் ஆறுவயதில் கீபோர்டை வாசிக்கக் கற்றுக்கொள்ள ஆரம்பித்தார். தன் பத்து வயதிலேயே தனியாக நிகழ்ச்சிகளில் வாசிக்க ஆரம்பித்தார். இவர் 2002இல் அண்ணா பல்கலைக் கழகத்தில் இணைந்து மிண்ணணு ஊடகப்பிரிவில் பட்டம் பெற்றார். தன் நன்பர்களுடன் இணைந்து 300 குறும்படங்களுக்கு இசையமைத்துள்ளார். 2006 ஆண்டுக்குள் ஐந்து திரைப்படங்களுக்கு இசையமைத்திருந்தார். ஆனால் ஒரு படம்கூட வெளியாகவில்லை. 172 விளம்பரப் படங்களுக்கு விளம்பர இசை அமைத்தார். கலைஞர் தொலைக்காட்சியின் நாளைய இயக்குநர் நிகழ்ச்சியில் சிறந்த இசையமைப்பாளருக்கான பரிசினைப்பெற்றார். நண்பர் மூலமாக சந்தோஷ் சிவனின் அறிமுகம் கிடைத்து, அவரின் இனம் திரைப்படத்திற்கு இசையமைத்தார். ஜில் ஜங் ஜக் திரைப்படத்திற்கு இவர் அமைத்த இசையால் புகழ்பெற்றார்.

இசையமைத்தவை
-----------

| ஆண்டு  | படத்தின்
பெயர்  | மொழி | குறிப்பு |
| --- | --- | --- | --- |
| 2013 | ஹாய் டா | தமிழ் | வெளிவரவில்லை |
| 2013 | *ஹிருதயம்* 
எக்கடுன்னதி
 | தெலுங்கு  |
| 2013 | இனம் | தமிழ்  |
| 2014 | *அப்புச்சி* 
கிராமம்
 | தமிழ்  |
| 2015 | *ஜில்.ஜங்.ஜக்* | தமிழ்  |
| 2016 | அகம்  | தமிழ்  |
| 2016 | அவியல்  | தமிழ்  |
| 2016 | சவாரி  | தமிழ்  |
| 2016 | *கிருஷ்ணா*
காடிவீர 
பிரேம கதா | தெலுங்கு |
| 2016 | சிம்பா  | தமிழ் | தயாரிப்பில் |
| 2016 | தாமி  | தமிழ்  | தயாரிப்பில் |
| 2016 | *7 நாட்கள்* | தமிழ்  | தயாரிப்பில் |
| 2016 | *குற்றம் 23* | தமிழ்  | தயாரிப்பில் | 2021' | "ஓ மனம் பெண்ணே" |

மேற்கோள்கள்
-----------

1. ↑
2. ↑  "புறப்படும் புதிய இசை- 8: ரஹ்மான் பள்ளியில் இசை கற்றவர்". தி இந்து (தமிழ்). 20 மே 2016. 21 சூன் 2016 அன்று பார்க்கப்பட்டது.
3. ↑  "Punjabi kudi to debut in K'town". *The Times of India*.
**அனுராதா ஆச்சார்யா** (Anuradha Acharya) (பிறப்பு 1972) ஓர் இந்தியத் தொழிலதிபர் ஆவார். இவர் ஓசிமம் பயோ சொல்யூஷன்ஸ் மற்றும் மேப்மிஜெனோம் என்ற நிறுவனத்தின் நிறுவனரும் தலைமை நிர்வாக அதிகாரியும் ஆவார். 2011ஆம் ஆண்டில் உலக பொருளாதார மன்றத்தால் இவருக்கு "இளம் உலகளாவிய தலைவர்" விருது வழங்கப்பட்டது.

ஆரம்ப கால வாழ்க்கை
------------------

ஆச்சார்யா, இராஜஸ்தானின் பிகானேரில் பிறந்தார். ஆனால் தனது வாழ்க்கையின் பெரும்பகுதியை கரக்பூரிலேயே கழித்தார். 1995இல் கரக்பூர், இந்திய தொழில்நுட்பக் கழகத்தில் பட்டம் பெற்றார்.  பின்னர் இவர் 1995 இல் சிகாகோ சென்று இல்லினாய்ஸ் பல்கலைக்கழகத்தில் இயற்பியலிலும், மேலாண்மை தகவல் அமைப்புகளிலும் முதுகலைப் பட்டம் பெற்றார்.

சொந்த வாழ்க்கை
--------------

ஆச்சார்யா ஒரு பேராசிரியருக்குப் பிறந்தார். தனது வாழ்க்கையின் ஆரம்ப ஆண்டுகளை ஒரு வளாக நகரத்தில் வாழ்ந்தார். சுபாஷ் லிங்காரெட்டி என்பவரை மணந்தார்.  இவர்களுக்கு இரண்டு மகள்கள் உள்ளனர்.

மேற்கோள்கள்
-----------

1. ↑  "Janampatri to Genomepatri – Anu Acharya". *Janampatri to Genomepatri – Anu Acharya*. 2018-11-25 அன்று மூலம் பரணிடப்பட்டது. 2021-04-15 அன்று பார்க்கப்பட்டது.
2. ↑  A toast to IIT Kharagpur பரணிடப்பட்டது 14 பெப்ரவரி 2012 at the வந்தவழி இயந்திரம்
3. ↑  "Movers and Shakers with Anuradha Acharya". *frost.com*.
4. ↑  "Disclosure". *www.ifc.org*.

வெளி இணைப்புகள்
---------------

* டுவிட்டரில் அனுராதா ஆச்சார்யா இதை விக்கித்தரவில் தொகுக்கவும்
கணிதத்தில் நேரியல் இயற்கணிதப்பிரிவில் அணிகள் ஒரு முக்கிய பங்கை வகிக்கின்றன. ஒரு {\displaystyle m\times n} அணி M இன் நிரல் திசையன்களில் நேரியல் சார்பற்ற திசையன்களின் மிகப்பெரிய எண்ணிக்கை M இன் **நிரலளவை** (Column Rank) என்றும், வரிசைத்திசையன்களில் நேரியல் சார்பற்ற திசையன்களின் மிகப்பெரிய எண்ணிக்கை M இன் **வரிசையளவை** (Row rank) என்றும் பெயர் பெறுவன.ஆனால் கூட்டிக் கழித்துப் பார்க்கும்போது நிரலளவையும் வரிசையளவையும் ஒன்றுதான் என்று தெரிய வரும். அது தான் அணி M இன் **அளவை** (Rank). இது "தரம்" என்றும் வழங்கப்படுகிறது.

இக்கட்டுரையில் எல்லா அணிகளும் மெய்யெண்களை உறுப்புகளாகக் கொண்டவை.

ஒரு அணியின் குறு வரிசைப்படி
---------------------------

ஒரு அணி **குறுவரிசைப்படி** உருவத்தில் (row-reduced echelon form) இருக்கிறது என்று சொல்வதன் இலக்கணம்:

* எல்லாம் சூனியங்களாக இல்லாத ஒவ்வொரு வரிசையிலும், முதல் சூனியமல்லாத உறுப்பு 1 ஆக இருக்கும்;
* அந்த முதல் உறுப்பு 1 தோன்றும் நிரல்களிலுள்ள மற்ற ஒவ்வொரு உறுப்பும் சூனியமாக இருக்கும்;
* சூனியங்களாகவே இருக்கும் வரிசைகளெல்லாம் எல்லாம் சூனியங்களாக இல்லாத வரிசைகளுக்குக் கீழே இருக்கும்;
* எல்லாம் சூனியங்களாக இல்லாத வரிசைகள் *r* என்றும், *i* -வது வரிசையின் முதல் சூனியமல்லாத உறுப்பு உள்ள நிரல் *k**i*-வது நிரல், *i = 1,2, ... r* என்றும் கொண்டால், *k1 < k2 < ... < kr.*

எடுத்துக்காட்டக, கீழே உள்ளது ஒரு {\displaystyle 7\times 10} அணியின் குறுவரிசைப்படி:

{\displaystyle {\begin{pmatrix}0&(1)&2&0&2&0&0&0&0&2\\0&0&0&(1)&-1&0&0&0&0&0\\0&0&0&0&0&(1)&0&0&0&0\\0&0&0&0&0&0&(1)&0&0&0\\0&0&0&0&0&0&0&(1)&0&0\\0&0&0&0&0&0&0&0&(1)&3\\0&0&0&0&0&0&0&0&0&0\end{pmatrix}}}

இதன் உறுப்புகளை இடதுபுறமும் கீழேயும் எல்லாம் சூனியங்களாக இருக்கும்படி ஒரு பிரிப்புக்கோடு (செங்குத்துக் கோடுகளாலும் படுக்கைக் கோடுகளாலும் ஆனது) போடப்பட்டால், அதனுடைய திருப்பங்களிலெல்லாம் 1 என்ற உறுப்புதான் இருக்கும். அவையெல்லாம் அடைப்ப்புகளுக்குள் காட்டப்பட்டிருக்கின்றன். இத்திருப்பங்களுக்கு **படிகள்** எனப்பெயர்.

தேற்றம்: நிரலளவை = வரிசையளவை
----------------------------

இது பல சிறு சிறு முற்கோள்களிலிருந்து வருகிறது.

1. மூன்றுவித தொடக்கநிலை வரிசைச்செயல்களின் மூலம் எந்த அணி A யையும் குறுவரிசைப்படி B ஆக மாற்றலாம்.

2. ஒரு அணி குறுவரிசைப்படி உருவத்தில் இருந்தால், அதன் வரிசையளவை, எல்லாம் சூனியங்களல்லாத வரிசைகளின் எண்ணிக்கையே.

3. ஒரு அணியின் வரிசையளவை அவ்வணியின் குறுவரிசைப்படியின் வரிசையளவையே.
(இதன் நிறுவலில் முக்கிய கருத்து: தொடக்கநிலை வரிசைச்செயல்கள் வரிசையளவையை மாற்றாது)

4. ஒரு அணி குறுவரிசைப்படி உருவத்தில் இருந்தால்,அதனுடைய நிரலளவை அதன் படிகளின் எண்ணிக்கையே.

5. ஒரு அணியின் நிரலளவை அவ்வணியின் குறுவரிசைப்படியின் நிரலளவையே.
(இதன் நிறுவலில் முக்கிய கருத்து: தொடக்கநிலை வரிசைச்செயல்கள் நிரலளவையை மாற்றாது)

6. குறுவரிசைப்படி உருவத்தில் உள்ள அணியில், படிகளின் எண்ணிக்கையும் சூனியங்களல்லாத வரிசைகளின் எண்ணிக்கையும் ஒன்றே.

துணை நூல்கள்
------------

* Serge Lang. Introduction to Linear Algebra. 1986. Springer Science, Inc. New York. ISBN 0-387-96205-0.
* V. Krishnamurthy, V.P. Mainra & J.L. Arora.An Introduction to Linear Algebra. 1976. Affiliated East West Press PVT Ltd. New Delhi. ISBN 81-85095-15-9

மேற்கோள்கள்
-----------

1. ↑  (Axler 2015) pp. 111-112, §§ 3.115, 3.119
2. ↑  (Roman 2005) p. 48, § 1.16
3. ↑  Bourbaki, *Algebra*, ch. II, §10.12, p. 359
**அனுராதா டி. கே** ஒரு இந்திய விண்வெளித்துறையின் அறிவியலாளர் ஆவார். இவர் இந்திய விண்வெளி ஆய்வு மையத்தின் சிறப்பு தகவல் தொடர்பு செயற்கைக்கோள்கள் என்ற பிரிவின் திட்ட இயக்குனர் ஆவார். இவர் ஜிசாட்-12 மற்றும் ஜிசாட்-10 செயற்கைக்கோள்களை செலுத்துவதில் பணிப்புரிந்தார். 1982இல் விண்வெளி நிறுவனத்தில் இணைந்த இஸ்ரோவின் மூத்த பெண் விஞ்ஞானியும் மற்றும் செயற்கைக்கோள் திட்ட இயக்குனராக பணியாற்றிய முதல் பெண்ணும் ஆவார்.
>

இளமைக்காலமும் கல்வியும்
-----------------------

அனுராதா டி. கே மைசூர் மாநிலத்தில் உள்ள (இப்போது கருநாடகம்) பெங்களூரில் இல் பிறந்தார். இவர் பெங்களூரில் உள்ள விஸ்வரேஸ்வரய்யா பொறியியல் கல்லூரியில் மின்னணு துறையில் இளங்கலை பட்டம் பெற்றார்.

தொழில்
------

அனுராதா டி. கே. இஸ்ரோ செயற்கைக்கோள் மையத்தில் இந்திய புவியியல்சார் செயற்கைக்கோள் பிரிவு திட்ட இயக்குனராக பணியாற்றுகிறார். இவர் பூகோள-ஒத்திசைவான செயற்கைக்கோள்களின் பிரிவில் பணிபுரிகிறார். இவை தொலைத் தொடர்பு மற்றும் தரவு இணைப்புகள் ஆகியவற்றுக்கு முக்கியமானவை.

பல இந்திய விண்வெளித் திட்டங்களில் அவர் ஒரு முன்னணி நபராக இருந்துள்ளார். அனுராதாவின் பங்கு, சூலை 15, 2011 அன்று சதீஸ் தவான் விண்வெளி மையத்தில் இருந்து ஜிசாட்-12 தகவல் தொடர்பு செயற்கைக்கோளை உருவாக்கி விண்வெளிக்கு அனுப்பியதே ஆகும், அவர் 20 பொறியாளர்களின் தொழில்நுட்பக் குழுவினை மேற்பார்வையிட்டார். ஜிசாட்-12 உடன் இணைந்து பணியாற்றிய பிறகு, அனுராதா டி. கே. 2012 செப்டம்பர் மாதத்தில் மிகப்பெரிய தகவல் தொடர்பு செயற்கைக்கோளான ஜிசாட்-10 தலைமையேற்று அனுப்பினார்.

திட்ட இயக்குனராக, அவர் ஜிசாட்-9, ஜிசாட்-17 மற்றும் ஜிசாட்-18 தொடர்பு செயற்கைக்கோள்களை அறிமுகப்படுத்தினார்.
இந்திய தொலைதூர உணர்திறன் நிறுவனம் மற்றும் இந்திய மண்டல ஊடுருவல் செயற்கைகோள் திட்டங்களுக்கான திட்ட மேலாளராக, மண்டல திட்ட இயக்குநராகவும், உதவி இயக்குநராகவும் பணியாற்றியுள்ளார். அவரது சிறப்பு செயற்கைக்கோள் புதுப்பிப்பு அமைப்புகள் ஆகும், இது விண்வெளியில் இருக்கும்போது ஒரு செயற்கைக்கோள் செயல்திறனைக் கண்காணிக்கும்.

விருதுகள்
---------

* விண்வெளி அறிவியல் துறையில் சிறந்த சேவைகளுக்கான விண்வெளி தங்க பதக்கம் விருது 2003 ல் இந்திய வானியல் சங்கத்தால் வழங்கப்பட்டது.
* 2011ல் தேசிய வடிவமைப்பு மற்றும் ஆராய்ச்சி மன்றம் மூலம் *சுமன் சர்மா* விருது வழங்கப்பட்டது.
* 2012 ல் இந்திய விண்வெளி ஆராய்ச்சி நிறுவனத்தின் சிறப்பு விருது.
* ஜிசாட் -12ல் பணியாற்றியதற்காக குழு தலைவருக்கான விருது இந்திய விண்வெளி ஆராய்ச்சி நிறுவனத்தால் வழங்கப்பட்டது.

மேற்கோள்கள்
-----------


1. ↑
2. ↑
3. ↑
4. ↑  "அனுராதா டி. கே வாழ்க்கை வரலாறு". Archived from the original on 2014-02-21. 2018-03-10 அன்று பார்க்கப்பட்டது.CS1 maint: unfit url (link)
5. ↑
6. ↑  "இந்தியாவின் பெரிய செயற்கைக்கோளை அனுப்பிய பெண்". 2017-03-15 அன்று மூலம் பரணிடப்பட்டது. 2018-03-10 அன்று பார்க்கப்பட்டது. Unknown parameter `|=` ignored (உதவி)
**கிறிஸ்டோஃப் குஸ்டாவ் எர்னெஸ்ட் அகல்** (C*hristoph Gustav Ernst Ahl*; 1 செப்டம்பர் 1898 - 14 பிப்ரவரி 1945) செருமனிய விலங்கியல் நிபுணர் ஆவார். இவர் பெர்லினில் பிறந்தார். பெர்னிலில் உள்ள இயற்கை வரலாற்று அருங்காட்சியகத்தில் மீனியல் மற்றும் இருவாழ்விகள், ஊர்வன (கெர்பெட்டாலஜி) துறையின் இயக்குநராக இருந்தார். தாஸ் அக்வாரியம் என்னும் ஆராய்ச்சி இதழின் முதன்மைத் தொகுப்பாசிரியராக 1927 முதல் 1934 வரை இருந்தார்.

இரண்டாம் உலகப் போரின்போது அகல், ​​வேர்மாக்ட் நிலையில் போலந்து மற்றும் வட ஆப்பிரிக்கா பின்னர் யூகோஸ்லாவியாவில் போராடினார். அகல் யூகோஸ்லாவியாவில் தஞ்சம் அடைந்தபோது செருமன் நாட்டவர் என நினைத்துத் தூக்கிலிட்டனர்.

தட்டான்கள் குறித்த ஆய்வினை முதலில் மேற்கொண்ட இவர் அவற்றின் பேரினம் என்ன என்பதைத் தீர்மானித்தார். 

இரண்டு வகை பல்லிகளின் அறிவியல் பெயர்களில் அகல் நினைவு கூறப்படுகிறார். அவை அனோலிஸ் அஹ்லி (*Anolis ahli*) மற்றும் எமோயா அஹ்லி (*Emoia ahli*) என்பன.

மேற்கோள்கள்
-----------

1. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Ahl", p. 3).

மேலும் படிக்க
-------------

* Paepke, Hans-Joachim (1995). "*Über das Leben und Werk von Ernst Ahl* [= About the Life and Work of Ernst Ahl]". *Mitteilungen aus dem Zoologischen Museum in Berlin* **71** (1): 79-101. (in German).

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* United States
* நெதர்லாந்து

 |
| மக்கள் | 
* Deutsche Biographie

 |
| மற்றவை | 
* IdRef

 |
**சாகிர் உசேன் கல்லூரி** சிவகங்கை மாவட்டம் இளையாங்குடியில் அமைந்துள்ள ஒரு அரசு உதவி பெறும் கல்லூரி ஆகும்.

தொடக்க வரலாறு
-------------

இளையாங்குடிக்கு ஒரு கல்லூரி அவசியம் வேண்டும் என்ற‌ எண்ணத்தினால் ஊர் நல தொண்டர்கள், கல்லூரி ஒன்று கட்ட அரசாங்க அனுமதி பெற்றிருந்தனர். எனினும், இப்பணியை ஊரார்களால் நிறைவு செய்ய முடியாமல் போயிற்று. பல உள்ளூர் ,வெளியூர் செல்வந்தர்களிடம் ஊர் பிரமுகர்கள் ஒன்று கூடி அணுகியும் ஒருவரும் முன் வரவில்லை. விதிக்கப்பட்ட கால கெடுவுக்குள் அதை செயல் படுத்தாவிட்டால் கல்லூரி அமையும் அமைக்கும் வாய்ப்பு மற்ற ஊர்களுக்கு மாற்றி விடப்பட்டு விடும் என இக்கட்டான சூழ்நிலை உருவானது. 

  

இந்நிலையில், கல்லூரி தொடங்க இடத்துடன் கட்டிடமும் கட்டித்தருகிறேன் என்று ஹாஜி வாஞ்ஜூர் பீர் முஹம்மது முன் வந்து ஆரம்ப கட்டிடம் கட்ட, நிலம் வாங்கி, தானமாக‌ எழுதிக் கொடுத்தார். ஏப்ரல் 28 ல் அன்றைய மாநில கவர்னர் மேன்மை தங்கிய சர்தார் உஜ்ஜல் சிங் கல்லூரிக்காக அடிக்கல் நாட்டினார். ஹாஜி வாஞ்ஜூர் பீர் முஹம்மது இளையாங்குடி சாகிர் உசேன் கல்லூரியின் ஸ்தாப‌க‌ தாளாள‌ராக‌ப் (Founder Correspondant) பொறுப்பேற்றதுடன், ஹாஜி வி. எம். பீர் முஹம்மது குடும்பத்தார் கட்டிடம் என்று தன் குடும்ப பெயரில் ஒரு கட்டிடத்தைத் தன் சொந்த செலவில் கட்டிக் கொடுத்தார். 

  

1970 ஜூலை 5 ல் காயிதே மில்லத் இஸ்மாயில் சாஹிப் அக்கட்டிடத்தைத் திறந்து வைத்தார். அன்றைய கல்வி அமைச்சர் இரா. நெடுஞ்செழியன் இளையாங்குடி டாகடர் சாகிர் உசேன் கல்லூரியைத் தொடங்கிவைத்தார்.

வெளியிணைப்புகள்
---------------

* கல்லூரி இணையதளம்
நீதிபதி **எர்பர்ட் தர்மராஜா தம்பையா** (*Herbert Dharmarajah Thambiah*, 14 அக்டோபர் 1926 – 4 அக்டோபர் 1992) இலங்கையின் ஒரு முன்னணி நீதிபதியும், வழக்கறிஞரும் ஆவார். இவர் மேன்முறையீட்டு நீதிமன்ற நீதிபதியாகவும், மீயுயர் நீதிமன்ற நீதிபதியாகவும், இலங்கைத் தலைமை நீதிபதியாகவும் பணியாற்றினார்.

வாழ்க்கைச் சுருக்கம்
--------------------

தம்பையா 1926 அக்டோபர் 1926 இல் இலங்கையின் வடக்கே யாழ்ப்பாணத்தைச் சேர்ந்த வழக்கறிஞர் சி. ஆர். தம்பையா என்பவருக்குப் பிறந்தார். யாழ்ப்பாணம் மத்திய கல்லூரி, கல்கிசை சென் தோமசு கல்லூரியிலும் கல்வி பயின்றார். பள்ளிப் படிப்பின் பின்னர், இலங்கைப் பல்கலைக்கழகம் சென்று பொருளியலில் சிறப்புப் பட்டம் பெற்றார். சிறிது காலம் யாழ்ப்பாணம் ஹாட்லிக் கல்லூரியில் ஆசிரியராகப் பணியாற்றிய பின்னர் இலங்கை சட்டக் கல்லூரியில் சேர்ந்து 1954 ஆம் ஆண்டில் வழக்கறிஞராக வெளியேறினார்.

தம்பையா ரஞ்சி அப்பாத்துரை என்பவரைத் திருமணம் புரிந்தார். இவர்களுக்கு சாவித்திரி என்ற ஒரு மகள் உள்ளார்.

பணி
---

சட்டக் கல்லூரியில் இருந்து வெளியேறிய தம்பையா சில காலம் வழக்கறிஞராகப் பணியாற்றிய பின்னர் நீதித் துறையில் இணைந்தார். 1978 ஆம் ஆண்டில் மேன்முறையீட்டு நீதிமன்ற நீதிபதியாகவும், பின்னர் 1984 இல் மீயுயர் நீதிமன்ற நீதிபதியாகவும் பதவி உயர்வு பெற்றார். 1991 ஆம் ஆண்டில் அன்றைய அரசுத்தலைவர் ஆர். பிரேமதாசா இவரை தலைமை நீதிபதியாக நியமித்தார்.

தம்பையா 1992 அக்டோபர் 4 அன்று தனது 65வது அகவையில் காலமானார்.

மேற்கோள்கள்
-----------

1. 1 2 3 4 5 6 7 8 9  Arumugam, S. (1997). *Dictionary of Biography of the Tamils of Ceylon*. பக். 220. .
2. ↑  "Overview". Judicial Service Commission Secretariat. 2013-10-19 அன்று மூலம் பரணிடப்பட்டது. 19 அக்டோபர் 2013 அன்று பார்க்கப்பட்டது.

| * பா
* உ
* தொ
இலங்கையின் தலைமை நீதிபதிகள் |
| --- |
| 
* காரிங்டன்
* லசிங்டன்
* ஜோன்ஸ்டன்
* கிஃபார்ட்
* ஓட்லி
* மார்சல்
* நொரிஸ்
* ஒலிபன்ட்
* கார்
* ரோவ்
* கிறீசி
* எக்கெட்
* பியர்
* கேய்லி
* டெ வெட்
* பேர்ன்சைடு
* பொன்சர்
* லயார்ட்
* அட்சின்சன்
* லாசெலெசு
* ரென்டன்
* பேட்ரம்
* பிரான்ச்
* ஃபிஷர்
* மாக்டொனெல்
* ஏப்ரகாம்சு
* ஹவார்டு
* விஜேவர்தனா
* ஜெயதிலக்க
* ரோஸ்
* பஸ்நாயக்கா
* சன்சோனி
* பெர்னாண்டோ
* சில்வா
* தென்னக்கூன்
* சமரக்கூன்
* சர்வானந்தா
* ரணசிங்க
* தம்பையா
* டி சில்வா
* சில்வா
* டி சில்வா
* பண்டாரநாயக்கா
* பீரிசு
* சிறீபவன்
* டெப்
* பெரேரா
* ஜெயசூரியா

 | இலங்கையின் மீயுயர் நீதிமன்றம்இலங்கையின் மீயுயர் நீதிமன்றம் |
**கேந்திரியா வித்யாலயா இரப்பர் வாரியம் கோட்டயம்** (Kendriya Vidyalaya, Rubber Board Kottayam) என்பது தென்னிந்திய மாநிலமான கேரளாவின் கோட்டயத்தில் அமைந்துள்ள ஒரு பள்ளியாகும் கேந்திரியா வித்யாலயா பள்ளிகள் இந்தியா முழுவதும் பரவி இருக்கின்றன. கேந்திரிய வித்யாலயா என்பது இந்திய நடுவணரசின் மனிதவள மேம்பாட்டு அமைச்சகத்தால் நிருவகிக்கப்படும் பள்ளிக் கல்வி அமைப்பாகும். அனைத்து கேந்திரியா வித்யாலயா பள்ளிகளைப் போலவே இங்கும் நடுவண் இடைநிலைக் கல்வி வாரியத்தின் பாடமுறையும் பயிற்றுவித்தல் திட்டமும் பின்பற்றப்படுவதால் நடுவணரசு ஊழியர்கள் இடமாற்றம் பெறும் போது குழந்தைகளின் கல்வியில் சிக்கல் நேர்வதில்லை.

வரலாறு
------

இந்தப் பள்ளி பிப்ரவரி 1992 இல் 220 மாணவர்களுடன் தொடங்கப்பட்டது, ஆனால் அதன் பின்னர் மிகப்பெரிய அளவில் வளர்ந்துள்ளது. இது 1997 மற்றும் 1998 அமர்விலிருந்து அறிவியல் நீரோட்டத்துடன் மேல்நிலைக் கல்வி நிலைக்கு மேம்படுத்தப்பட்டது. தற்போது, ​​பள்ளியானது பத்தாம் வகுப்பு, மேல்நிலை வரை அறிவியல் மற்றும் வணிகத் துறைகளில் தரமான கல்வியை வழங்குகிறது.

ஆரம்ப ஆண்டுகளில், இரப்பர் ஆராய்ச்சி நிறுவனத்துடன் இணைக்கப்பட்ட தற்காலிக அறைகளில் வகுப்புகள் நடத்தப்பட்டன. 1990களின் பிற்பகுதியில் உள்கட்டமைப்பை விரிவுபடுத்த விரைவான முன்னேற்றங்கள் மேற்கொள்ளப்பட்டன. இதன் விளைவாக சூலை 2000 இல் பள்ளி அதன் நிரந்தர கட்டிடத்திற்கு சென்றது.

சாதனைகள்
--------

ஒவ்வொரு ஆண்டும் சிறந்த கல்வி முடிவுகளுக்காக இந்தப் பள்ளி இந்தியா முழுவதும் நன்கு அறியப்பட்டதாகும். இது கடந்த 3 கல்வி ஆண்டுகளில் 2007, 2008 மற்றும் 2009 ஆம் ஆண்டுகளில் பத்தாம் வகுப்பில் 100% தேர்ச்சி பெற்றுள்ளது. 2010 ஆம் ஆண்டில் பத்தாம் வகுப்பில் 94.9% தேர்ச்சி சதவீதத்தைக் கொண்டுள்ளது. பன்னிரெண்டாம் வகுப்பில், 54 மாணவர்களில் 10 பேர் 2010 இல் 90% க்கு மேல் பெற்றுள்ளனர்.

இது ஒரு புதிய கேந்திரியா வித்யாலயா பள்ளி என்பதால் அதன் விளையாட்டு வசதிகள் இன்னும் வளர்ந்து வரும் நிலையில் உள்ளன. ஆனால் இந்த பள்ளியின் மாணவர்கள் தேசிய அளவிலான போட்டிகளில் விளையாடியுள்ளனர்.

முதல்வர்களின் பட்டியல்
----------------------

* திரு. கங்குலி
* திரு. சோமசுந்தரம்
* திரு. சரத்
* திரு. அஜய் பாபு
* திரு. பானுமூர்த்தி
* திரு. சங்கரன் பி.என்.
* திரு. அசோக் பி.
* திருமதி. சாரதா சத்ரசேகரன்
* திருமதி. இலாவண்யா இமானுவேல்
* முனைவர். ஜாய் ஜோசப்

மேற்கோள்கள்
-----------

1. ↑  "The Hindu article". 2004-06-20 அன்று மூலம் பரணிடப்பட்டது. 2020-12-09 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* Official Website பரணிடப்பட்டது 2016-01-09 at the வந்தவழி இயந்திரம்
**டாக்டைல்** (TakkTile) எனபது இதுவரை வடிவமைக்கப் பட்டதிலேயே மிக விலை மலிவான ஒரு வகைத் தொட்டறி உணரி ஆகும். இதுகாறும் தொட்டறி உணரியை தயாரிப்பது கடினமானதாகவும், விலையுயர்ந்து வந்ததாகவும் இருந்து வந்தன. கடந்த ஏப்ரல் 18, 2013 அன்று ஹாட்டுவேர்டு பல்கலைக்கழகத்தின் பயன்பாட்டு அறிவியல் கழக அறிக்கையின் படி, மிக எளிமையான வடிவமைப்பையும், விலை மலிவாகவும், **1-கிராம் தொடுதிறன்** வரை கொண்டதாக *டாக்டைல்* விளங்குகிறது.

இதில் ஒரு சிறிய காற்றழுத்தமானியும், வெற்றிடம் அடைத்த இரப்பரின் அடுக்கு ஒன்றும் சேர்க்கப்பட்டுள்ளது. இந்த டாக்டைல் தொட்டறி உணரியினால் காற்று அழுத்தத்தை உணரவும், 20 பவுண்டு நேரடி அழுத்தத்தை எதிர்கொள்ளவும் முடியும் என ஆய்வாளர்கள் கூறினர். மேலும் இது பிற தானியங்கியின் கைகளை முரட்டுத்தனமாக செயல்படவைப்பதை போலல்லாமல் மென்மையான செயல்பாட்டினை கையாளுவதால் இதனை மருத்துவ சிகிச்சை செய்யக்கூடப் பயன்படுத்த முடியும் என்று சென்டோஃப்டு மற்றும் டென்சர் ஆகிய ஆய்வாளர்கள் கூறுகின்றனர். தானியங்கியலில் இதனால் பெறும் தாக்கம் ஏற்படும் என ஆய்வாளர்கள் எதிர்நோக்குகின்றனர்.

மேற்கோள்கள்
-----------

1. ↑  "டாக்டைல் இணையத்தளம்". 2013-04-23 அன்று மூலம் பரணிடப்பட்டது. ஏப்ரல் 19, 2013 அன்று பார்க்கப்பட்டது.
2. ↑  "Tactile sensor brings a new dimension to robotics". நியூ எலக்ட்ரானிக்ஸ். ஏப்ரல் 18, 2013. 2013-04-21 அன்று மூலம் பரணிடப்பட்டது. ஏப்ரல் 19, 2013 அன்று பார்க்கப்பட்டது.
3. ↑  "Robot hands gain a gentler touch". 2013-04-19 அன்று மூலம் பரணிடப்பட்டது. ஏப்ரல் 19, 2013 அன்று பார்க்கப்பட்டது.
4. ↑  "தானியங்கி கை மென்மையான தொடுதலை அடைந்துள்ளது". விக்கிசெய்திகள். ஏப்ரல் 19, 2013. ஏப்ரல் 19, 2013 அன்று பார்க்கப்பட்டது.
**பாலைவன நரி** (*Fennec fox*) என்பது பாலைவனத்தில் வாழும் நரி இனம் ஆகும். இது சகாரா, சினாய் தீபகற்பம், அரவா பாலைவனம் மற்றும் அரேபியப் பாலைவனம் ஆகிய பகுதிகளில் காணப்படுகின்றது. இது நாய்க்குடும்பத்தில் உள்ள இனங்கள் அனைத்திலும் மிகச்சிறிய உருவுடையதாகும்.

பாதுகாப்பு
----------

பாலைவன நரி, அழிந்து வரும் உயிரினங்களில் காட்டு விலங்குகள் மற்றும் தாவரங்களின் பன்னாட்டு வர்த்தகம் பற்றிய மாநாடுபின் இணைப்பு II-ல் பட்டியலிடப்பட்டுள்ளது. இது மொராக்கோவில் (மேற்கு சகாரா உட்பட), அல்சீரியா, தூனிசியா மற்றும் எகிப்தில் பாதுகாக்கப்படுகிறது, இங்கு இது பல பாதுகாக்கப்பட்ட பகுதிகளில் ஆவணப்படுத்தப்பட்டுள்ளது.

கலாச்சார சித்தரிப்புகள்
-----------------------

பாலைவன நரி அல்சீரியாவின் தேசிய விலங்கு ஆகும். இது அல்சீரியா தேசிய கால்பந்து அணியின் புனைப்பெயராகவும் உள்ளது ("லெசு பெனெக்சு").

"குசுடாவ் முட்செல், 1876-ல் வரைந்த பாலைவன நரிகளின் ஓவியம்

மேற்கோள்கள்
-----------

1. ↑  Fennecus zerda Encyclopedia of Zoology, Ynet
2. ↑  "Small Mammals: Fennec Fox". Smithsonian National Zoological Park. 18 ஏப்ரல் 2010 அன்று மூலம் பரணிடப்பட்டது. 17 திசம்பர் 2009 அன்று பார்க்கப்பட்டது.
3. ↑  "Appendices | CITES". *cites.org*. 2022-01-14 அன்று பார்க்கப்பட்டது.
4. ↑  Hodges, K. "National Animals of African Countries". 25 February 2014 அன்று மூலம் பரணிடப்பட்டது. 19 February 2014 அன்று பார்க்கப்பட்டது.
5. ↑  Fifa (2009). "Paris salutes Les Fennecs". Fifa. 2010-06-01 அன்று மூலம் பரணிடப்பட்டது.
**இராமநாதன் கிருஷ்ணன்** (பிறப்பு 11 ஏப்ரல் 1937, சென்னை, இந்தியா) இந்தியாவின் ஓய்வுபெற்ற டென்னிஸ் விளையாட்டு வீரராவார். 1950களிலும் 1960களிலும் உலகின் முன்னணி டென்னிஸ் வீரர்களுடன் விளையாடியவர்.

விளையாட்டுத் தொழில்
-------------------

இவர் தமது தந்தை டி.கே. இராமநாதனிடம் டென்னிஸ் பயின்றார். விரைவிலேயே பல இளநிலை டென்னிஸ் பட்டங்களை வென்று தேசிய அளவில் கவனிக்கப்பட்டார்.

### விம்பிள்டன்

1954ஆம் ஆண்டு விம்பிள்டனில் சிறுவர் ஒற்றையர் பட்டத்தைப் பெற்ற முதல் ஆசியர் என்றப் பெருமையைப் பெற்றார். 1959ஆம் ஆண்டு, ஆண்கள் ஒற்றையர் போட்டியில் மூன்றாம் சுற்று வரை முன்னேறினார். அதே ஆண்டு இந்தியாவில் நடந்த டேவிஸ் கோப்பைப் போட்டியில் விம்பிள்டனில் இரண்டாவதாக வந்த ராட் லேவரை நான்கு செட்களில் வீழ்த்தினார்.. 1960ஆம் ஆண்டு விம்பிள்டன் தரவரிசையில் ஏழாவது இடம்பிடித்த கிருஷ்ணன் அரையிறுதியில் அந்த ஆண்டு கோப்பையை வென்ற நீல் பிரேசரிடம் தோற்றார்.. 1961 ஆம் ஆண்டு, மீண்டும் அரையிறுதியில் ஆடிய கிருஷ்ணன் ராட் லேவரிடம் தோற்றார். 1962ஆம் ஆண்டு விம்பிள்டன் தரவரிசையில் நான்காம் இடத்தைப் பிடித்தநிலையில் போட்டி இடையிலேயே கால் காயம் காரணமாக விலக வேண்டி வந்தது..

### டேவிஸ் கோப்பை

கிருஷ்ணன் 1966ஆம் ஆண்டு டேவிஸ் கோப்பை இறுதியாட்டம் செல்ல பங்கெடுத்த அணியில் முதன்மை ஆட்டக்காரராக இருந்தார்.மண்டலங்களிடையேயான போட்டியில் இந்தியா மேற்கு செருமனியை வென்று அதிர்ச்சிக்குள்ளாக்கியது. அரையிறுதியில் கொல்கத்தாவில் பிரேசிலுடனான ஆட்டத்தில் இரு அணிகளும் தலா இரு ஆட்டங்கள் வென்ற நிலையில் போட்டி முடிவு கிருஷ்ணனுக்கும் தாமஸ் கோக்கிற்குமிடையே நடந்த ஆட்டத்தை சார்ந்திருந்தது.கோக் இரண்டுக்கு ஒன்று என்று செட்டளவிலும் நான்காவது செட்டில் 5-2 என்ற ஆட்ட அளவிலும் முன்னணியில் இருந்தார். மறக்க முடியாத விளையாட்டை விளையாடி கிருஷ்ணன் நான்காவது செட்டை 7-5 என்ற கணக்கில் வென்று போட்டியையும் வென்றார்.. 1953 க்கும் 1975க்கும் இடையே கிருஷ்ணன் டேவிஸ் கோப்பை விளையாட்டுகளில் தொடர்ந்து விளையாடி 69-28 என்ற வெற்றிக் கணக்கை நிலைநாட்டினார்..

இந்திய தேசிய டென்னிஸ் போட்டிகளில் எட்டு ஆண்டுகள் தொடர்ச்சியாக வென்றுள்ளார்.

விருதுகள்
---------

கிருஷ்ணன் 1961ஆம் ஆண்டு அருச்சுனா விருது, 1962ஆம் ஆண்டு பத்மஸ்ரீ மற்றும் 1967ஆம் ஆண்டு பத்ம பூசண் பெற்றிருக்கிறார்.

புத்தகம்
--------

கிருஷ்ணன் தமது மகன் ரமேஷ் கிருஷ்ணன் மற்றும் நிர்மல் சேகர் இவர்களுடன் இணைந்து 'ஓர் டென்னிஸ் தொடுகை:டென்னிஸ் குடும்பமொன்றின் கதை (A touch of tennis: The story of a tennis family)' என்ற புத்தகத்தை எழுதியுள்ளார்.. மூன்று தலைமுறைகளின் டென்னிஸ் சாதனைகளை வெளிக்கொணரும் இப்புத்தகத்தை பெங்குவின் பதிப்பகம் வெளியிட்டுள்ளது..

தற்போது
-------

தற்போது கிருஷ்ணன் சமையல்வாயு வினியோக நிறுவனமொன்றை சென்னையில் நடத்தி வருகிறார்.

மேற்கோள்கள்
-----------

1. ↑  "Harmony magazine Feb 2005". 2012-09-30 அன்று மூலம் பரணிடப்பட்டது. 2010-04-20 அன்று பார்க்கப்பட்டது.
2. ↑  Sports Illustrated Aug 24,1959
3. ↑  "Chennaionline". 2010-08-20 அன்று மூலம் பரணிடப்பட்டது. 2010-04-20 அன்று பார்க்கப்பட்டது.
4. ↑  Majumdar and Mangan Editors (2005) Sport in South Asian Society: past and present ISBN 0-415-35953-8
5. ↑  "The never-say-die Krish: Sportsstar weekly Sep 9,2006". 2012-09-30 அன்று மூலம் பரணிடப்பட்டது. 2010-04-20 அன்று பார்க்கப்பட்டது.
6. ↑  Davis Cup Record
7. ↑  "Sportstar Jan 28,2006". 2008-10-17 அன்று மூலம் பரணிடப்பட்டது. 2010-04-20 அன்று பார்க்கப்பட்டது. Unknown parameter `|=` ignored (உதவி)
8. ↑  The Indian Express April 8, 1999
9. ↑  Google books

<references>
**கந்தழி** என்னும் துறைபற்றித் தொல்காப்பியம் குறிப்பிடுகிறது. 

வழிபடும் தெய்வம், நடுகல்-தெய்வம் போன்றவை பகைவரின் வலிமையை அழித்துப் பற்றுக்கோடாகித் துணைநின்ற பாங்கைப் பாராட்டிப் பாடுவது கந்தழி. 
கந்து என்னும் சொல் துணைநிற்றலைக் குறிக்கும். 

பாடாண்திணை எட்டு வகைப்படும்.    

அவற்றில் முதல் ஆறு துறைகள்  அமரர்கண் முடியும்.   

அமரர் என்போர் தெய்வநிலை எய்திய பெருமக்களும், தெய்வங்களும் ஆவர். 

கடவுள் மேலும், வேண்டியவர் மேலும் காமம் கொள்ளல் பின்னைய இரண்டு காமப்பகுதிகள்.    

தேவாரம், திருவாசகம், திவ்வியப்பிரபந்தம் போன்றவை காமப்பகுதி.

இது குழந்தையாக்கியும்  ஊரொடு தோற்றம் செய்தும்  இரு வகையில் பாடப்படும். 

கொடிநிலை, கந்தழி, வள்ளி ஆகிய மூன்றும் கடவுள் வாழ்த்தோடு ஒப்ப வைத்து எண்ணப்படும். இது போக தமிழ்த் தத்துவக் கொள்கையும் இங்கு எண்ணத்தக்கது கொடிநிலை ஒன்றைப் பற்றுக் கோடாகக் கொண்டு படர்தலையும் அதாவது உயிரின் இயல்பையும் வள்ளி அருள் நிலையாகவும் கந்து கட்டு என்றும் பொருளில் கந்தழி கட்டழிந்த (limitless) பரம்பொருளையும் குறிக்கும்

பெருந்தேவனார் விளக்கம்
----------------------

வீரசோழியம் என்னும் நூலுக்கு உரை எழுதிய பெருந்தேவனார் "கந்தழியாவது செருவில் தெட்பம் உடைமை" என்று குறிப்பிட்டுள்ளார்.  தெட்பம் என்பது தெளிவு. போரில் தெளிவு என்பது புறமுதுகு காட்டி ஓடுவோருடன் போரிடாமை போன்றவை எனலாம். இப்படிப் போரிடுபவன் கடவுள் போன்றவன் எனப் பெருந்தேவனார் கருதினார் போலும்.

புறப்பொருள் வெண்பாமாலை விளக்கம்
-------------------------------

**தொல்காப்பியம்,** திணைகளை அகத்திணை 7**, புறத்திணை 7** எனப் பகுத்துக்காட்டியவற்றுள் **புறப்பொருள் வெண்பாமாலை** என்னும் நூல் **புறத்திணையை 12** படலங்களாகப் பகுத்துக் காட்டுகிறது. இந்த 

துறை விளக்கம்
அரசன் பகைவர் கோட்டையை அழித்த சிறப்பைப் பாடுவது.
துறைவிளக்கப் பாடலின் செய்தி
பகைவர் அரண் பற்றி எரிகிறது. அரசனை வெறும் ஆயன் என எண்ணவேண்டா. மது அரக்கனை அழித்த மாயவன் என எண்ணுக.

இவற்றையும் காண்க
----------------

* கொடிநிலை
* வள்ளி
* வள்ளி - பாடாண்படலம்-துறை

அடிக்குறிப்பு
-------------

1. ↑  கொடிநிலை கந்தழி வள்ளி என்னும் வடுநீங்கு சிறப்பின் முதலன மூன்றும் கடவுள் வாழ்த்தொடு கண்ணிய வருமே – தொல்காப்பியம் 3-85
2. ↑  காதன்மை கந்தா அறிவறியார்த் தேறுதல் பேதைமை எல்லாம் தரும். – திருக்குறள்
3. ↑  தொல்காப்பியம் – 3-78.
4. ↑  கொடிநிலை, கந்தழி, வள்ளி, புலவராற்றுப்படை, புகழ்தல், பரவல்
5. ↑  தொல்காப்பியம் – 3-79
6. ↑  தொல்காப்பியம் 3-80,
7. ↑  பிள்ளைத்தமிழ்
8. ↑  உலாநூல்கள் போன்றவை
9. ↑  தொல்காப்பியம் 3-81,82
10. ↑  பொன்பற்றிப் காவலர் புத்தமித்திரனார் இயற்றிய வீரசோழியம், பெருந்தேவனார் இயற்றிய உரையுடன், கா ர கோவிந்தராசனார் பதிப்பு, சைவ சித்தாந்த நூற்பதிப்புக் கழகம் வெளியீடு 1970 பக்கம் 117
11. ↑  
கொளு
சூழுநேமியான் சோஎறிந்த
வீழாச்சீர் விறல்மிகுத்தன்று.
12. ↑  
பாடல்
மாயவன் மாய மதுவான் மணிநிரையுள்
ஆயனா எண்ணல் அவனருளால் - காயக்
கழலவிழக் கண்கனலக் கைவளையார் சோரச்
சுழலழலுள் வைகின்று சோ.
**பாலைக்குளி** என்பது இலங்கையின் வடக்கே மன்னார் மாவட்டத்தின் தென் பகுதியில் அமைந்துள்ள ஒரு கிராமம். இது மன்னார், புத்தளம் மாவட்டத்தின் எல்லையோரக் கிராமமாகும். இதன் வடக்கே கொண்டச்சியும் கிழக்கே வியாயடி குளமும், வில்பத்து சரணாலயமும் அமைந்துள்ளன. தெற்கே மறிச்சிக்கட்டியும், ஊர்கமமும் அமைந்துள்ளன. அதன் மேற்கே மன்னார் – புத்தளம் வீதியும் உள்ளது.

இது 400 குடும்பங்களைக் கொண்ட கிராமம். இம் மக்கள் தமது வருமானத்தை விவசாயம், கால்நடை வளர்ப்பு மற்றும் வியாபாரம் வழியாக பெறுகின்றனர். இவர்களது பிரதான தொழிலாக விவசாய செய்கை காணப்படுகிறது.

2010ம் ஆண்டு நடைபெற்ற முசலி பிரதேசசபைத் தேர்தலில் இக்கிராமத்தைச் சேர்ந்த எம். எச். எம். காமில் நான்காம் இடத்தைப் பெற்று சபை உறுப்புரிமை பெற்றார்.

  

சுற்றுலாத்துறைக்கு ஒரு சுந்தர பூமி பாலைக்குழி 

  

மன்னார் மாவட்டத்தில் முசலி பிரதேச செயலக எல்லைக்குட்பட்ட வரலாற்று முக்கியத்துவம் வாய்ந்த கிராமமே பாலைக்குழி. 

கடந்த காலங்களில் தென்னிலங்கை அரசியலை தக்க வைக்க நாட்டின் பேசு பொருளாகவும் பல தலைகளுக்கு அரசியல் ஆயுளை அதிகரிக்க செய்த பிரதேசமும் இதுவாகும்.

பொன்பரப்பியின் மருங்கிலும் அழகிய வில்பத்தின் அண்மையிலும் அமையப்பெற்ற இக்கிராமம் முஸ்லிம்கள்  பூர்வீகமாக வாழ்ந்த வாழும் பகுதியாகும்.

கடல், கரை ,காடு ,நதி, கனிமம் என எல்லா வளங்களும் கொட்டி கிடக்கும் ஒரு சொர்க்கபுரி.டச்சு  கால கடற்கரை கோரி,கொழும்பு மன்னார் வீதி இலவங்குளம் ஊடாக போன்ற வரலாற்றை பறை சாற்றும் சுவடுகளும் ஏராளம். 

கடல் வளம் கொழிக்கும் இப்பகுதியின் கடற்கரை சுத்தமான மாபிள் கடற்கரையை கொண்டதாகும்.

வியாயடித்தேக்கம் ,அதற்கான காபட் பாதைகள் ,இரு மருங்கிலும் காணப்படும் அளைகள்,குட்டிக்குட்டி குளங்கள் இந்த பிரதேசத்தின் அழகை மேலும் முறுக்கேற்றுகிறது.

என்ன துரதிஷ்டவசமானது இந்த பகுதி இன்னும் அரசியல் தலைமைகளுக்கும்,தேசத்திற்கும் தீண்டாமையாகவே இருக்கிறது. 

நாட்டின் முன்னேற்றம் குறித்து சிந்திக்கும் தலைமைகள் கட்டாயமாக இந்த பிரதேசத்தை சுற்றுலாத்துறையின் சொர்க்கபுரியாக மாற்ற முன்வர வேண்டும்.
**டாக்டர் ஜெ. ஜெயலலிதா பல்கலைக்கழகம்** (*Dr.J. Jayalalithaa University*) என்பது, வேலூரில் உள்ள திருவள்ளூவர் பல்கலைக்கழகத்தினை இரண்டாகப் பிரித்து விழுப்புரத்தில் டாக்டர் ஜெ. ஜெயலலிதா பல்கலைக்கழக சட்டம், 2021 (தமிழ்நாடு) கீழ் உருவாக்கப்பட்டது. தமிழக முதலமைச்சர் எடப்பாடி கே. பழனிச்சாமி தமிழக சட்டப்பேரவையில் அறிவிப்பு செய்ததன் தொடர்ச்சியாக, பிப்ரவரி 05ஆம் நாள் இதற்கான சட்ட முன்வரைவினை உயர்கல்வி அமைச்சர் கே.பி. அன்பழகன் தாக்கல் செய்தார். இந்தப் பல்கலைக்கழகத்தின் முதல் துணைவேந்தராக முனைவர் எஸ். அன்பழகன் மார்ச் 01 அன்று பொறுப்பேற்றுக்கொண்டார். இப்பல்கலைக்கழகத்தின் கட்டுப்பாட்டின் கீழ் விழுப்புரம், கள்ளக்குறிச்சி, கடலூர் மாவட்ட கலை அறிவியல் கல்லூரிகள் வரும்.

அண்ணாமலைப் பல்கலைக்கழகத்துடன் இணைப்பு
-------------------------------------

முழுமையாக செயல்படாமல் இருந்த இப்பல்கலைக்கழகம் சிதம்பரம் அண்ணாமலைப் பல்கலைக்கழகத்துடன் இணைக்கப்பட்டது. இதற்கான சட்டமுன்வடிவானது "2021ம் ஆண்டு பல்கலைக்கழகங்கள் திருத்தம் மற்றும் நீக்கறவு சட்டம்" என்பதை தமிழ்நாடு உயர்கல்வித்துறை அமைச்சர் பொன்முடி தமிழக சட்டப் பேரவையில் தாக்கல் செய்தார்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑
3. ↑
4. ↑  "ஜெயலலிதா பல்கலை. இணைப்பு மசோதா நிறைவேறியது - மறியல் செய்த அதிமுக எம்எல்ஏக்கள் கைதாகி விடுவிப்பு". *BBC News தமிழ்*. 2022-08-01 அன்று பார்க்கப்பட்டது.

மேலும் காண்க
------------

* விழுப்புரம் மாவட்ட கலை அறிவியல் கல்லூரிகள்
* கடலூர் மாவட்ட கலை அறிவியல் கல்லூரிகள்
மதன்லால் பக்வா
 காந்திஜி கொலை வழக்கில் தொடர்புடையவர்கள் - *நிற்போர்*: சங்கர் கிஸ்தையா, கோபால் கோட்சே, **மதன்லால் பக்வா**, திகம்பர் பட்சே (ஒப்புதல் வாக்குமூலம் அளித்தவர்). *அமர்ந்திருப்போர்*: நாராயண் ஆப்தே, வினாயக் தாமோதர் சாவர்க்கர், நாத்தூராம் கோட்சே மற்றும் விஷ்ணு இராமகிருஷ்ண கார்க்கரே
**மதன்லால் கிஷன்லால் பக்வா** (Madanlal Kishanlal Pahwa) 1947 ஆம் ஆண்டு அகதியாக இந்தியாவிற்கு பிரிக்கப்பட்ட இந்தியாவிலிருந்து (பாகிஸ்தான்) வந்தார். அகதியாக ஆக்கப்பட்ட நிலையால் காங்கிரஸ் தலைவர் மகாத்மா காந்தியின் மேல் கடுங்கோபங்கொண்டார். இவர் காந்தி படுகொலையில் கொலைச்சதியில் ஈடுபட்டதால் கைது செய்யப்பட்டார்.
மதன்லால் பக்வா *மான்ட்கோமரி* மாவட்டத்தில் உள்ள *பாக்பத்தான்* ஊரில் இந்தியாவின் பிரிவினைக்கு முன்னர் பிறந்தவர். உயர்நிலை பள்ளிப் படிப்பை முடித்தவுடன் இராயல் இந்தியன் கப்பற்படைப்பிரிவில் கம்பியில்லாக் கருவிகளை இயக்கும் வல்லுநராகப் (Wireless Operator) பணிபுரிந்து 1946 ல் ஒய்வுப் பெற்றவர். இந்தியா மற்றும் பாகிஸ்தான் பிரிந்தபொழுது இந்தியாவிற்கு அகதியாக வந்து மும்பையில் உள்ள செம்பூர் அகதிகள் முகாமில் தங்கியிருந்தார். இவர் மும்பைக்கு வந்ததன் முக்கியக் காரணம் வேலைதேடுவதற்காகத்தான். அதுமட்டுமில்லாமல் அவர் கப்பற் படையில் மும்பையிலிருந்துதான் பணிபுரிந்தார். பெரும்பாலான அகதிகள் காந்தியின் மேல் கோபங்கொண்டிருந்தனர். அங்கிருந்துதான் மகாத்மா காந்தியை கொல்லச் சதிச் செயல்களில் ஈடுபட்டார். இந்த குற்றத்திற்காக மதன்லால் பக்வா ஆயுள் தண்டணை பெற்றார். தண்டணைக் காலம் அனுபவித்தபின் மும்பையிலுள்ள தாதரில் வசித்துவந்தார்.

இவற்றையும் பார்க்கவும்
----------------------

* மோகன்தாஸ் கரம்சந்த் காந்தியின் படுகொலை
1620 இல் அச்சிடபட்ட நூலின் முன் பகுதி
**டாக்டர் பாசுடசு** (*Doctor Faustus*) என்பது இங்கிலாந்து அரசி எலிசபெத் காலத்திய நாடக ஆசிரியரான கிறித்தோபர் மார்லொவ்வால் எழுதபட்ட ஒரு நாடகம் ஆகும். இது டாக்டர் பாசுடசு என்பவருடைய வாழ்க்கை மற்றும் துன்பமயமான மரணம் குறித்தது ஆகும். நாடகத்தின் முதன்மைப் பாத்திரமான பாசுட் என்ற பாத்திரத்திரமானது செருமன் கதைகளை அடிப்படையாகக் கொண்டு புனையபட்டது. இது 1589 மற்றும் 1592 ஆம் ஆண்டுகளுக்கு இடையில் எழுதப்பட்டு 1592 க்கும் 1593 இடையில் நிகழ்ந்த மார்லோவின் மரணத்திற்கும் இடையில் மேடை ஏற்றபட்டிருக்கலாம். நாடகத்தின் இரண்டு வெவ்வேறு பதிப்புகள் பல ஆண்டுகளுக்குப் பிறகு, இங்கிலாந்தின் முதலாம் ஜேம்சு காலத்தில் வெளியிடப்பட்டன.

கதை
---

டாக்டர் பாசுடசு என்பர் கடவுளைவிட அதிகமான சக்தியை பெற வேண்டுமென நினைத்தார். இதில் நரகத்தின் தலைவரான லுசிஃபர் மற்றும் அவருடைய சீடரான மெபிசுடொபிலிசு இருவரும் டாக்டர் பாசுடசு விரும்பும் அனைத்துச் செயல்களுக்கும் உறுதுணையாக இருக்கிறார்கள். இதற்கு முன்பே 24 ஆண்டுகளுக்கு லூசிஃபரிடம் டாக்டர் பாசுடசு தனது இரத்தத்தால் ஒப்பந்தத்தில் கையெழுத்திட்டார். கடவுள் இரண்டு தேவதைகளை அதாவது நற்தேவதை மற்றும் தீய தேவதை ஆகிய இருவரையும் டாக்டர் பாசுடசிடம் அனுப்புகிறார். நற்தேவதை 24 ஆண்டுகள் இந்த உலகத்தில் அனைத்து சந்தோசத்தையும் பெறக்கூடிய ஒப்பந்தத்தில் கையெழுத்திடாதே என அறிவுறுத்துகிறது. ஆனால் தீய தேவதை அந்த ஒப்பந்தத்தில் நீ கையெழுத்திடு என தூண்டுகிறது. ஏனெனில் இந்த ஒப்பந்தத்தில் கையெழுத்திட்டால் இந்த உலகத்தில் கடவுளைவிட அதிகமான சக்தியை பெறலாம் என பாசுடசிடம் கூறுகின்றது. இதனால் இவ்வுலகத்தில் 7 கடும் பாவங்களாக கருதக்கூடிய அனைத்தையும் டாக்டர் பாசுடசு 24 ஆண்டுகளில் செய்துவிடுகிறார். இறுதியில் அவருடைய ஆன்மா நகரகத்தின் தலைவரான லூசிஃபர் அனுப்பிய ஒரு குழுவால் இரவு 12 மணிக்கு எடுத்துச் செல்லப்படுகின்றது. இதிலிருந்து மார்லோ, மனிதனின் ஆசை, விருப்பங்கள், தேவைகள் அனைத்திற்கும் ஒரு எல்லை வேண்டும் எனக் கூறுகிறார். இல்லையெனில் மனிதனுடைய வாழ்க்கை பேரழிவில் முடியும் என அறிவுறுத்துகிறார்.

மேற்கோள்கள்
-----------

1. ↑  Logan, Terence P. தொகுப்பாசிரியர் (1973). *The Predecessors of Shakespeare: A Survey and Bibliography of Recent Studies in English Renaissance Drama*. Lincoln, NE: University of Nebraska Press. பக். 14.. ""No Elizabethan play outside the Shakespeare canon has raised more controversy than *Doctor Faustus*. There is no agreement concerning the nature of the text and the date of composition... and the centrality of the *Faust* legend in the history of Western world precludes any definitive agreement on the interpretation of the play...""

### பார்வை நூல்

டாக்டர் பாஸ்டஸ். நூலாசிரியர் : டாக்டர் கே.பாலச்சந்திரன்